Diari Oficial de la Generalitat Valenciana


Sumari del DOGV 5293, del 03-07-2006 (2006/7758)

ORDE de 1 de juny de 2006, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'any 2006, les ajudes a les entitats que s'acullen al Programa de Qualitat de la Comunitat Valenciana per a l'oli d'oliva verge, regulades en l'Orde de 29 de desembre de 1999 i gestionades per l'Institut Valencià de Qualitat Agroalimentària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5293

Data del DOGV
:   03-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7758


Data del document
:   01-06-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * indústria agroalimentària
    * ajuda pública
    * oliva
    * almàssera
    * envasament
    * qualitat del producte
    * política de medi ambient
    * ajuda a l'agricultura
    * oli d'oliva
    * oleïcultura
    * suport econòmic

ORDE de 1 de juny de 2006, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'any 2006, les ajudes a les entitats que s'acullen al Programa de Qualitat de la Comunitat Valenciana per a l'oli d'oliva verge, regulades en l'Orde de 29 de desembre de 1999 i gestionades per l'Institut Valencià de Qualitat Agroalimentària. [2006/7758]  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressuposts vigent, en estos moments la Llei 15/2005, de 26 de desembre, de Pressuposts de la Generalitat Valenciana, per a l'exercici 2006, a la vista de la qual cal complir aquella determinació respecte de les ajudes aprovades amb anterioritat i amb bases reguladores en vigor.  
Per les raons exposades, vista la proposta del director general de Pesca i Alimentació, en l'exercici de les funcions que tinc atribuïdes,  
ORDENE  
Primer  
1. Les ajudes per al Programa de Qualitat de la Comunitat Valenciana per a l'oli d'oliva verge, regulades en l'Orde de 29 de desembre de 1999, de la Conselleria d'Agricultura, Pesca i Alimentació (DOGV núm. 3678, de 01.02.2000), es concediran, en l'exercici 2006, per un import global màxim de noranta mil euros (90.000,00 €), a càrrec del programa 714.60, línia T3104000, d'acord amb la Llei 15/2005, de 26 de desembre, de Pressuposts de la Generalitat Valenciana, per a l'exercici 2006.  
2. Les ajudes es tramitaran d'acord amb les seues pròpies bases reguladores, així com per les disposicions de la Llei 38/2003, de 17 de novembre, General de Subvencions, i de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, s'aplicarà el Decret 279/2004, del Consell, de 17 de desembre, pel qual es regulen mesures en els procediments de contractació administrativa i de concessió de subvencions per al foment de l'ocupació de persones amb discapacitat.  
3. Per a l'exercici 2006, i per les disponibilitats pressupostàries, la concessió es farà pel procediment de prorrateig, i es podrà arribar al 70% de subvenció si les disponibilitats pressupostàries són suficients.  
4. D'acord amb l'article 31.3 de la Llei 38/2003, en el cas que l'import del gasto subvencionable supere la quantia de 12.000,00 € en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà de sol.licitar com a mínim tres ofertes de diferents proveïdors, amb caràcter previ a la contracció del compromís per a la prestació del servici o l'entrega del bé, llevat que per les especials característiques dels gastos subvencionables no hi haja en el mercat prou nombre d'entitats que el subministren o presten, o llevat que el gasto s'haja realitzat amb anterioritat a la sol.licitud de la subvenció. L'elecció entre les ofertes presentades, que hauran d'aportar-se en la justificació o, si és el cas, en la sol.licitud de la subvenció, es realitzarà d'acord amb criteris d'eficiència i economia, i caldrà justificar-ne expressament l'elecció en una memòria quan no corresponga a la proposta econòmica més avantatjosa.  
Segon  
Es modifiquen les bases reguladores en l'article 8, apartat 2, que tracta sobre la documentació que cal presentar, i s'hi afegix:  
.S'acreditarà el compliment de la normativa d'integració laboral de persones amb discapacitat per mitjà de la presentació d'una declaració responsable sobre el seu compliment o, si és el cas, sobre l'exempció d'esta obligació.  
Es presentarà també declaració responsable de no trobar-se sotmés a les prohibicions per a obtindre la condició de beneficiari d'acord amb el que s'establix en l'article 13 de la Llei 38/2003, General de Subvencions..  
El termini de presentació de les sol·licituds d'ajuda per al present exercici serà de 20 dies hàbils, a partir de la data de la publicació d'esta orde.  
Tercer  
Contra este acte administratiu podrà interposar-se, potestativament, en el termini d'un mes des de la publicació, un recurs de reposició davant del conseller d'Agricultura, Pesca i Alimentació, o bé directament, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 1 de juny de 2006  
El conseller d'Agricultura, Pesca i Alimentació,  
JUAN GABRIEL COTINO FERRER